
Proiect

PARLAMENTUL REPUBLICII MOLDOVA

L E G E

pentru modificarea şi completarea Codului 
cu privire la contravenţiile administrative
Parlamentul adoptă prezenta lege organică.
Art. I. - Codul cu privire la contravenţiile administrative, aprobat prin Legea  R.S.S. Moldoveneşti din  29 martie 1985 (Veştile Sovietului Suprem şi ale Guvernului R.S.S. Moldoveneşti, 1985, nr. 3, art.47), cu modificările şi completările ulterioare, se modifică şi se completează după cum urmează:
1. Articolul 107 va avea următorul cuprins:

„Articolul 107. Încălcarea regulilor şi normelor sanitar-veterinare

Încălcarea regulilor şi normelor sanitar-veterinare, măsurilor sanitar-veterinare şi indicaţiilor legale ale specialiştilor veterinari privind asigurarea ocrotirii sănătăţii animalelor, folosirea, întreţinerea lor corectă, ocrotirea sănătăţii omului şi profilaxia antropozoonozelor, încălcarea altor cerinţe reglementate prin normele sanitar-veterinare, precum şi a actelor normative în domeniul medicinei veterinare, elaborate de către organele de specialitate, - 
atrage după sine aplicarea unei amenzi cetăţenilor în mărime de pînă la douăzeci de unităţi convenţionale şi persoanelor responsabile – de la cincisprezece la cincizeci de unităţi convenţionale.
Nerespectarea măsurilor de profilaxie generală privind împrejmuirea, amenajarea, întreţinerea şi funcţionarea dezinfectoarelor, vestiarelor sau filtrelor-vestiar în exploataţii zootehnice, locuri de aglomerare a animalelor şi unităţi care produc, prelucrează, depozitează sau valorifică produse de origine animală, precum şi dezinfecţia, dezinsecţia şi deratizarea  utilizînd produse interzise  şi efectuarea acestora în alt mod decît cel stabilit de autoritatea veterinară competentă -  
atrag după sine aplicarea unei amenzi cetăţenilor în mărime de pînă la zece unităţi convenţionale şi persoanelor responsabile – de pînă  la treizeci de unităţi convenţionale.   

Neamenajarea sau nerespectarea condiţiilor de întreţinere şi folosire a cimitirelor de animale, a gropilor Bekari, a crematoriilor sau a altor mijloace pentru distrugerea cadavrelor de animale, deşeurilor de origine animală - 
atrage după sine aplicarea unei amenzi  persoanelor responsabile de cincizeci de unităţi convenţionale.
 
Nerespectarea măsurilor de carantină în termenele şi în condiţiile prevăzute de normele sanitar-veterinare şi/sau nerespectarea acestora în cazul bolilor epizootice declarate oficial, incluse în lista publicată de către Ministerul Agriculturii şi Industriei Alimentare, - 
atrage după sine aplicarea unei amenzi cetăţenilor în mărime de pînă la treizeci de unităţi convenţionale şi persoanelor responsabile – de pînă la cincizeci de unităţi convenţionale.       
Scoaterea/introducerea unor animale, produse şi materiale de orice fel, care pot fi contagioase, din zonele sau obiectivele aflate în carantină, fără acordul autorităţilor sanitar-veterinare competente, - 
atrage după sine aplicarea unei amenzi cetăţenilor în mărime de  la treizeci  la cincizeci de unităţi convenţionale şi persoanelor responsabile – de la cincizeci    la o sută de unităţi convenţionale.   
Tăierea pentru consumul public a animalelor bolnave, suspecte de boli infectocontagioase sau parazitare, şi comercializarea cărnii şi subproduselor obţinute în alte condiţii decît cele stabilite de actele normative ce reglementează normele sanitar-veterinare - 
atrag după sine aplicarea unei amenzi cetăţenilor în mărime de douăzeci de unităţi convenţionale şi persoanelor responsabile – de cincizeci de unităţi convenţionale. 
Neanunţarea autorităţii sanitar-veterinare teritoriale de către deţinătorii de animale a suspiciunii ori a apariţiei unei boli la animale sau de la animale la om, precum şi a cazurilor de tăieri de necesitate sau de moarte a animalelor - 
atrage după sine aplicarea unei amenzi cetăţenilor în mărime de douăzeci de unităţi convenţionale şi persoanelor responsabile – de cincizeci de unităţi convenţionale.” 
2. După articolul 1074  se introduce articolul 1075, avînd următorul cuprins:
„Articolul 1075. Încălcarea  regulilor de indentificare şi înregistrare a animalelor  din speciile bovine, ovine, caprine, porcine şi ecvine 
Refuzul identificării animalelor de către deţinători, deţinerea de animale neidentificate  potrivit prevederilor normelor sanitare veterinare -  
atrag după sine aplicarea unei amenzi cetăţenilor în mărime de douăzeci de unităţi convenţionale şi persoanelor responsabile – de pînă la patruzeci de unităţi convenţionale. 
Nepredarea către serviciile sanitar-veterinare teritoriale  a mijloacelor de identificare şi a paşapoartelor individuale ale animalelor sacrificate sau moarte -

 
atrage după sine aplicarea unei amenzi cetăţenilor în mărime de la zece la cincisprezece unităţi convenţionale şi persoanelor responsabile – de pînă la treizeci de unităţi convenţionale.   
Transportarea animalelor neidentificate sau fără documentele corespunzătoare, inclusiv paşaportul  în cazul bovinelor, -  
atrage după sine aplicarea unei amenzi cetăţenilor în mărime de douăzeci  de unităţi convenţionale şi persoanelor responsabile – de pînă la patruzeci de unităţi convenţionale.   
Nedeclararea la autoritatea sanitar-veterinară teritorială a cumpărării, inclusiv din import, a vînzării, inclusiv a exportului, morţii, dispariţiei, fătării, sacrificării  animalelor, de către deţinători în maximum 7 zile - 
atrage după sine aplicarea unei amenzi cetăţenilor în mărime de la zece la douăzeci şi cinci de unităţi convenţionale şi persoanelor responsabile – de pînă la patruzeci de unităţi convenţionale.   
Sacrificarea animalelor neindendificate - 
atrage după sine aplicarea unei amenzi cetăţenilor în mărime de patruzeci  de unităţi convenţionale şi persoanelor responsabile – de la patruzeci la şaptezeci de unităţi convenţionale.   
Sacrificarea bovinelor identificate în alte locuri decît în unităţile de sacrificare autorizate sanitar-veterinar - 
atrage după sine aplicarea unei amenzi cetăţenilor în mărime de la treizeci şi cinci la patruzeci şi cinci de unităţi convenţionale şi persoanelor responsabile – de cincizeci de unităţi convenţionale.”
Art. II. - Prezenta lege intră în vigoare la data de 30 iunie 2007. 
Preşedintele Parlamentului                                                  

